8lk HISSAN kertaus kpl 15-17

1. Lue ja opettele. Ensiksi on vastaus ja sitten siihen liittyvä kysymys.

2. Valitse itsellesi pari ja kuulustelkaa asioita toisiltanne

1. kansandemokratia – nimitys Itä-Euroopan kommunistiselle maalle, vaikka oikeasti olivat kommunistisia diktatuureja, eikä demokratiaa ollut (esim. Unkari, Tsekkoslovakia, Jugoslavia ja Itä-Saksa)

2. kylmä sota – toisen maailmansodan jälkeinen ajanjakso, jolloin USA ja NL kilpailivat keskenään vaikutusvallasta maailmassa

3. rautaesirippu – Winston Churchillin käyttämä nimitys Euroopan jakautumisesta kommunistiseen itään ja demokraattiseen + kapitalistiseen länteen

4. Saksa – maa, joka jaettiin neljään miehitysvyöhykkeeseen toisen maailmansodan jälkeen (USA, NL, Ranska ja GBR)

5. Berliini – Saksan pääkaupunki, joka jaettiin neljään miehitysvyöhykkeeseen koko maan tavoin

6. 1949 – vuosi, jolloin Saksa jakautui kahtia kommunistiseen Itä-Saksaan ja demokraattisesti hallittuun Länsi-Saksaan (=miehitysvyöhykkeiden yhdistämisestä ei päästy sopuun)

7. Berliini – kaupunki, johon NL katkaisi maayhteydet vuonna 1948, länsiliittoutuneet huolsivat omia kaupunginosiaan lentoteitse (=Berliinin saarto)

8. Truman – USA:n presidentti, jonka mukaan nimettiin USA:n ulkopolitiikan ohjenuora, jonka perusteella USA:n tehtävä oli estää maiden muuttuminen kommunistisiksi (=Trumanin oppi)

9. dominoteoria – USA:n ajatus, jonka mukaan kommunismi leviäisi maasta toiseen syövän tavoin, ellei USA menisi väliin estämään sitä (esim. Vietnamin sota tästä hyvä esimerkki)

10. Marshall – USA:n ulkoministeri, jonka mukaan nimettiin Länsi-Eurooppaan suunnattu taloudellinen apu (tarkoitus estää maiden muuttuminen kommunistiseksi)

11. ei – ottiko Suomi Marshall –apua vastaan?

12. NATO – North American Treaty Organization, länsimaiden sotilasliitto, edelleen olemassa

13. Varsovan liitto – Neuvostoliiton ja Itä-Euroopan maiden sotilasliitto, lakkautettu

14. kyllä – onnistuiko NL rakentamaan oman ydinaseen 1949

15. kauhun tasapaino – nimitys sille, kun ydinaseita rakennettiin kylmässä sodassa kilpaa, mutta tiedettiin, ettei kumpikaan osapuoli uskaltaisi niitä käyttää eikä aloittaa sotaa toista vastaan (USA vs NL)

16. urheilu – yksi kylmän sodan kamppailumuoto, oli tarpeen pärjätä esim. olympialaisissa + dopingia käytettiin surutta

17. punakone – NL:n ylivoimaisen jääkiekkomaajoukkueen nimitys

18. Sputnik – NL:n avaruuteen ampuma ensimmäinen satelliitti

19. Laika – ensimmäinen avaruuteen ammuttu elävä olento (koira), NL:n saavutus

20. Gagarin – Jurin sukunimi, ensimmäinen ihminen maan kiertoradalla, neuvostoliittolainen

21. kuu – USA:n loppukiri avaruuskilpailussa johti tälle möhkäleelle laskeutumiseen 1969 ja tuotti voiton avaruuskilpailussa

22. yksi – näin monta puoluetta (eli mielipidettä) kommunistisessa maassa oli

23. toisinajattelija – nimitys esim. kirjailijasta vaikkapa kommunistisessa Bulgariassa, joka uskalsi kertoa, ettei ihmisten elämä kaikilta osin ollut maassa hyvää ja vapaata

24. sensuuri – kommunistisessa maassa tehtiin tätä eli esimerkiksi valvottiin sanomalehtikirjoituksia ja radio-ohjelmia (tavoitteena oli, etteivät ihmiset tienneet kaikkea ulkomaailmasta ja omasta maastaan)

25. suunnitelmatalous – kommunististen maiden talousjärjestelmä, jossa virkamiehet pähkäilivät virastoissaan sen, mitä esim. tehtaat kauppoihin tuottivat (johti siihen, että monia ihmisten tarvitsemia tavaroita puuttui kaupoista)

26. auto – tätä ei esim. Neuvostoliitossa tavallinen ihminen saanut helposti ostettua, koska niitä ei tuotettu tarpeeksi (esim. Lada tai Skoda)

27. kapitalismi – suunnitelmatalouden vastakohta, jossa yrittäjät päättivät tehtaiden tuotannosta jne. ja tekevät/myyvät sellaisia tavaroita, joille on oikeasti kysyntää

28. markkinatalous – kapitalismin toinen nimi

29. keskiluokka – markkinatalous toimi USA:ssa hyvin ja maahan syntyi vauras väestönosa eli ……….? Sillä oli varaa kuluttaa tehtaiden valmistamia tuotteita ja ostaa vaikkapa upouusia Fordeja

30. rotusorto – tämä oli pitkään arkipäivää USA:ssa (=tummaihoiset eivät olleet yhtä arvostettuja kuin valkoihoiset ja se näkyi esim. busseissa)

31. Martin Luther King – miehen nimi, kuuluisa ihmisoikeustaistelija, joka murhattiin rasistin toimesta

32. kansalaisoikeuslaki – laki, joka kielsi rotuerottelun Yhdysvalloissa 1964

33. Castro – etunimi Fidel, mies, joka kaappasi vallan diktaattorilta 1959 Kuubassa ja sai tukea Neuvostoliitosta (Hrustsov tuolloin sen johtaja)

34. Neuvostoliitto – maa, jolta Castron johtama Kuuba alkoi hakea tukea, USA:n vastapuoli kylmässä sodassa

35. merisaarto – tähän USA Kuuban asetti 1962, etteivät Neuvostoliitosta ohjuslastissa tulleet laivat olisi menneet Kuubaan saakka (USA:n presidenttinä John F. Kennedy, joka murhattiin myöhemmin)

36. kuuma linja – Kuuban kriisin jälkeen rakennettu yhteys NL:n ja USA:n johtajien välille

37. Unkari – maa, jonka kansannousu tukahdutettiin verisesti Breznevin opin mukaan

38. Berliini – kylmän sodan aikana erikoinen kaupunki, jossa oli ”kaksi maata”

39. muuri – tämä esti ihmisiä pakenemasta Itä-Saksasta Länsi-Berliiniin (ja samalla Länsi-Saksaan) 1961-1989

40. Vietnam – maa, jonne USA lähti dominoteorian mukaisesti estämään kommunismin leviämistä alueella

41. viidakko – teki amerikkalaissotilaille vaikeaksi löytää vihollista Vietnamissa

42. napalm – amerikkalaisten palopommit, jotka tekivät tuhoisaa jälkeä Vietnamissa, sisälsivät tätä (muistathan sen pikkutytön kohtalon…)

43. tunnelit – näitä vietnamilaiset sissit kaivoivat ja heitä oli sieltä vaikea löytää

44. hävisi – näin USA:lle kävi Vietnamin sodassa ja koko maasta tuli kommunistinen

45. Pohjois-Korea – vaarallinen kommunistisen diktaattorin tänäkin päivänä johtama valtio, joka omistaa ydinaseita

Ketäs he olivat, laita nimi alle

  

  